Man’s Best Friend

Man’s Best Friend on yhdysvaltalaisen laulaja Sabrina Carpenterin seitsemäs studioalbumi. Albumi julkaistiin 29. elokuuta 2025 Island Recordsin kautta. 
Diskosta sekä R&amp;B:stä ammentavaa pop-albumi "Man's Best Friendiä" olivat tuottamassa Carpenter sekä myös hänen edellisellä albumillaan "Short n’ Sweet" (2024) yhteistyötä tehneet Jack Antonoff ja John Ryan. 
Albumin julkaisua edelsi kesäkuussa 2025 Billboard Hot 100 -listan ensimmäiselle sijalle noussut single ”Manchild”. Toinen single ”Tears” julkaistiin yhtäaikaisesti albumin kanssa elokuussa 2025. "Man’s Best Friend" nousi sen julkaisun yhteydessä listojen kärkeen ympäri maailman saaden kiitosta sen tuotannosta sekä Carpenterin laulusta mutta kritiikkiä kappaleiden sanoituksista sekä kohun aiheuttaneesta visuaalisesta ilmeestä.
Taustaa.
Carpenter julkaisi 2. kesäkuuta promotionaalisen videon itsestään yrittämässä liftata omille sosiaalisen median tileilleen. Samana päivänä Yhdysvalloissa alkoi ilmestyä ”Manchild”-kappaleen sanoituksia (”I swear they choose me, I’m not choosing them”, ”Amen”, ”Hey men!” ja ”Manchild”) sisältäviä tienvarsimainoksia. 
Albumin ensimmäinen single Jack Antonoffin tuottama ”Manchild” julkaistiin 5. kesäkuuta 2025, sen jälkeen kun Carpenter oli ilmoittanut sen julkaisusta 3. kesäkuuta 2025 viestillä "Tämä kertoo sinusta!!". Kappaleen musiikkivideo, jonka on ohjannut Vania Heymann ja Gal Muggia julkaistiin 6. kesäkuuta 2025. 
Carpenter ilmoitti "Man’s Best Friend" -albumin julkaisusta 11. kesäkuuta 2025 Instagramin live-videossa, jossa hän kävi läpi pinoa vinyylejä, joka sisälsi muun muassa Donna Summerin, Abban ja Dolly Partonin albumeja ennen kuin pysähtyi uuden albuminsa kanteen. Hän jakoi tämän jälkeen sosiaalisen median tileillään julkaisun, jossa kertoi albumin nimen ja julkaisupäivämäärän. Tieto uuden albumin julkaisusta tuli alle vuosi hänen edellisen studioalbuminsa "Short n’ Sweet" ja sen deluxe-version julkaisun jälkeen. Carpenter kertoi "Rolling Stone" -aikakauslehden haastattelussa olleensa inspiroitunut idoliensa, kuten Partonin sekä Linda Ronstadtin, johdonmukaisesta tavasta julkaista musiikkia vuosittain. 
Carpenter aloitti levyn kappalelistan paljastamisen 23. heinäkuuta 2025. Paljastukset tehtiin Carpenterin sosiaalisen median päivitysten kautta, hyödyntäen hänen fanejaan ja kultaisennoutajan pentuja.
Kansikuva.
"Man’s Best Friend" -albumin kansikuva aiheutti jakautuneen reaktion sen julkaisun yhteydessä 11. kesäkuuta 2025. Jotkut kriitikot ja fanit kokivat, että albumin kansikuva, joka esittää Carpenterin kontallaan tummapukuisen hahmon edessä, alensi naisia, kun taas toiset pitivät sitä satiirisena ja laulajan seksuaalista vapautta ilmentävänä.
Carpenter julkaisi albumin vaihtoehtoisen kansikuvan sosiaalisen median tileillään 25. kesäkuuta 2025. Mustavalkoinen vaihtoehtoinen kansi esittää juhlamekkoon pukeutuneen Carpenterin pitäen kevyesti kiinni miehen käsivarresta. Kuva on viittaus yhdysvaltalaisesta näyttelijästä Marilyn Monroesta ja tämän aviomiehestä näytelmäkirjailija Arthur Milleristä vuonna 1957 otettuun vastaavaan kuvaan.
Albumin toinen vaihtoehtoinen kansikuva julkaistiin 8. heinäkuuta 2025. Kansikuva esittää Carpenterin lekoilemassa tuolissa kukkakimppujen ympäröimänä. Hänellä on päällään ohut aamutakki ja käsissään kortti jossa on nimikirjaimet "M.B.F".